cyanic-selkie/wikianc huggingface dataset:
গেরিনা ফ্রি ফায়ার
সমালোচনা
টেকটুডোর তাইজ কারভালহো মন্তব্য করেছিলেন যে ফ্রি ফায়ার “পারফরম্যান্সকে অগ্রাধিকার দেয়, এটিকে যে কোনও ধরনের ডিভাইসের জন্য দুর্দান্ত পছন্দ হিসাবে দেখায়। গেমপ্লেটি এখানে উপস্থিত রয়েছে এবং এতে বিনোদনের জন্য এবং ফলপ্রসূ লড়াইয়ের অফার করার জন্য পর্যাপ্ত সামগ্রী রয়েছে”। চরিত্র এবং দক্ষতার অগ্রগতি সম্পর্কে, তিনি বলেছিলেন এটি “একটি চটকদার অ্যাড-অন”।
“বর্ষসেরা সেরা অ্যাপ্লিকেশনগুলির” গুগল প্লে বার্ষিক তালিকায়, ফ্রি ফায়ার ব্রাজিল এবং থাইল্যান্ডে সর্বাধিক প্রকাশিত ভোটার হিসাবে ২০১৮ সালের “সেরা জনপ্রিয় ভোট গেম” বিভাগে জয় লাভ করেছে।
গেরিনা ফ্রি ফায়ার হলো পাবজি মোবাইল, ফোর্টনাইট ব্যাটাল রয়্যাল, এবং কল অফ ডিউটি: মোবাইল এর পিছনে অন্যতম জনপ্রিয় ব্যাটল রয়্যাল মোবাইল গেম। ফ্রি ফায়ার ২০১৪ এর চতুর্থ ত্রৈমাসিকে গুগল প্লে স্টোরের মধ্যে চতুর্থ সর্বাধিক ডাউনলোড করা গেম ছিল, এবং আইওএস এবং গুগল প্লে স্টোর একসাথেও ২০১৮ সালে চতুর্থ সর্বাধিক ডাউনলোড করা গেম ছিল। শিরোনামটি ২০১৪ সালে প্রায় ১৮২ মিলিয়ন ডাউনলোড উপার্জন করেছে, এটি দ্বিতীয় সর্বাধিক ডাউনলোড হওয়া ব্যাটল রয়্যাল মোবাইল গেম হয়েছে (ফোর্টনাইট ব্যাটাল রয়্যালের উপরে এবং কেবল পাবজি মোবাইলের পিছনে), এবং ডিসেম্বর ২০১৮ এর মধ্যে প্রায় ১৯.৩ মিলিয়ন ডলার আয় করেছে, তা উল্লেখযোগ্য হয়ে ওঠে গেরিনার জন্য আর্থিক সাফল্য। ২০২১ সালের মার্চ পর্যন্ত, ফ্রি ফায়ার গুগল প্লে স্টোরে ১ বিলিয়ন ডাউনলোড রয়েছে।
মাগদা গুজমান
মারিয়া মাগদালেনা গুজমান গারজা (১৬ মে ১৯৩১– ১২ মার্চ ২০১৫), খুব পরিচিত মাগদা গুজমান হিসেবে,হলেন একজন মেক্সিকান চলচ্চিত্র এবং টেলিভিশন অভিনেত্রী।তিনি অ্যামোর ব্রাভিওতে রেপুগিও চাভেজের অভিনয় করেছেন।তিনি সেটির জন্য বেশি পরিচিত।৮৩ বছর বয়সে গুজমান হার্ট এ্যাটাকে মেক্সিকোর মেক্সিকো সিটিতে মৃত্যু বরণ করেন।
হরিভূষণ ঠাকুর
হরিভূষণ ঠাকুর বিহারের একজন ভারতীয় রাজনীতিবিদ এবং বিহার বিধানসভার সদস্য। ঠাকুর ২০২০ সালের বিহার বিধানসভা নির্বাচনে বিজেপির টিকেটে বিসফি বিধানসভা কেন্দ্র থেকে জিতেছিলেন।
সামরিক চিকিৎসা সার্ভিস মহাপরিদপ্তর
ইতিহাস
১৯৭১ সালে বাংলাদেশের মুক্তিযুদ্ধের সময় সামরিক চিকিৎসা সার্ভিস মহাপরিদপ্তর প্রতিষ্ঠিত হয়েছিল। স্কোয়াড্রন লিডার এম শামসুল হক ছিলেন সামরিক চিকিৎসা সার্ভিস মহাপরিদপ্তরের প্রথম মহাপরিচালক।
অখণ্ড
অখণ্ড ২০২১ সালে মুক্তিপ্রাপ্ত তেলেগু ভাষার অ্যাকশন ড্রামা চলচ্চিত্র, যেটি রচনা করেছেন এবং পরিচালনা করেছেন বয়াপতি শ্রীনু। দ্বারকা ক্রিয়েশন্স ব্যানারের অধীনে ছবিটি প্রযোজনা করেছেন মিরিয়ালা রবিন্দর রেড্ডি। এতে প্রজ্ঞা জয়সওয়াল, জগপতি বাবু এবং শ্রীকান্তের পাশাপাশি দ্বৈত চরিত্রে অভিনয় করেছেন নন্দমুরি বালাকৃষ্ণ। সাউন্ডট্র্যাক অ্যালবাম এবং চলচ্চিত্রের স্কোর কম্পোজ করেছেন থামন এস। ২ ডিসেম্বর ২০২১-এ মুক্তিপ্রাপ্ত সমালোচক এবং দর্শকদের মিশ্র পর্যালোচনার জন্য উন্মুক্ত হয়। সিনেমায় সাউন্ডট্র্যাকের কারণে ছবিটি জনপ্রিয়তা পায়।  ছবিটি বিশ্বব্যাপী ₹১৫০.৮০ কোটির বেশি আয় করে একটি বাণিজ্যিক হিট হয়ে ওঠে, যা বছরের দ্বিতীয় সর্বোচ্চ আয়কারী তেলেগু চলচ্চিত্র এবং বালকৃষ্ণের ক্যারিয়ারের সর্বোচ্চ আয়কারী চলচ্চিত্র হিসেবে আবির্ভূত হয়।  ভারতীয় প্যানোরামা মূলধারার বিভাগে ভারতের ৫৩তম আন্তর্জাতিক চলচ্চিত্র উৎসবে অখন্ড প্রদর্শিত হয়েছিল ।
নাট্য
চলচ্চিত্রটি প্রাথমিকভাবে ২৯ মে ২০২১ এ মুক্তির পরিকল্পনা করা হয়েছিল। কিন্তু ভারতে কোভিড-19 মহামারীর কারণে, ছবিটি ২ ডিসেম্বর ২০২১-এ বিলম্বিত হয়েছিল। ২০২২ সালে জানুয়ারীর ২৮ তারিখে ছবিটির তামিল ডাব সংস্করণ মুক্তি পায়। একই শিরোনামে ছবিটি হিন্দিতে ডাব করা হয়েছিল।
হোম মিডিয়া
ডিজনি+ হটস্টার ১৫ কোটি টাকায় ফিল্মটির ডিজিটাল ডিস্ট্রিবিউশন স্বত্ব অধিগ্রহণ করেছে। চলচ্চিত্রটির স্যাটেলাইট স্বত্ব স্টার মা কিনেছিল । ফিল্মটি ২১ জানুয়ারী ২০২২-এ Hotstar-এ প্রিমিয়ার হয়েছিল  এবং OTT প্ল্যাটফর্মে সবচেয়ে বেশি দেখা আঞ্চলিক ফিল্ম হয়ে ওঠে। ১০ এপ্রিল ২০২২ -এ স্টার মা -তে সিনেমাটির টেলিভিশন প্রিমিয়ার হয়েছিল।
স্পেন্সেস হোটেল
ডান|থাম্ব| ১৮৫১ সালে [[ফ্রেডরিক ফিবিগ|ফ্রেডরিক ফিবিগের তোলা ছবিতে স্পেন্সেস হোটেল]] স্পেন্সেস হোটেল ছিল ১৮৩০ সালে কলকাতায় প্রতিষ্ঠিত একটি হোটেল। এটি ছিল রাজভবনের কাছে। এটা আর বিদ্যমান নেই। ডান|থাম্ব| [[সেন্ট জন্স চার্চ, কলকাতা|সেন্ট জনস চার্চের কাছে স্পেন্সেস হোটেল]] বিভিন্ন সূত্র স্পেন্সেস হোটেলকে এশিয়ার প্রথম হোটেল, অথবা ভারতে বা কলকাতার প্রথম হোটেল হিসেবে বর্ণনা করা হয়।
জুলস ভার্নের দ্য স্টিম হাউসে হোটেলটিকে এমন একটি স্থান হিসাবে উল্লেখ করা হয়েছে যেখানে কলকাতায় ভ্রমণের সময় চরিত্রের পাত্র-পাত্রীরা এই হোটেলে উঠতো।
১৮৬১ সালের ১৬ জানুয়ারি দুলীপ সিং তার মা জিন্দ কৌরের সাথে হোটেলে দেখা করেন। তাদের পৃথক করা হয়েছিল ১৮৪৯ সালে লাহোর চুক্তির পর যখন তিনি ১০ বছর বয়সী ছিলেন এবং তারা পুনরায় একত্রিত হন যখন তিনি ২২ বয়স বয়সী ছিলেন। এখান থেকে সিং তার মাকে ইংল্যান্ডে বসবাসের জন্য সঙ্গে নিয়ে যান। রাজনৈতিক উত্তেজনার কারণে ব্রিটিশ সরকার স্পেন্সেস হোটেলকে একটি নিরপেক্ষ স্থান হিসেবে বেছে নেয়, যেখানে সংঘর্ষের সম্ভাবনা ছিল না।
রাজস্থানের জেলাসমূহের তালিকা
ভারতীয় রাজ্য রাজস্থান মোট ৩৩টি জেলায় বিভক্ত যথা:-
গ্রিনমন্ত্র টেকনোলজিস
থাম্ব| গ্রিনমন্ত্র টেকনোলজির লোগো গ্রিনমন্ত্র টেকনোলজিস (বাংলা অর্থ: সবুজমন্ত্র প্রযুক্তিসমূহ) হলো একটি পরিচ্ছন্নতা কাজের প্রযুক্তি কোম্পানি যেটি ভোক্তা ও শিল্প পর্যায়ে ব্যবহৃত প্লাস্টিক_পুনর্নবীকরণ করার পর তা হতে মূল্যবান সংশ্লেষক মোমসমূহ (value-added synthetic waxes) এবং পলিমার তৈরি করে থাকে। এই পণ্যগুলি ঘরের ছাদ তৈরী ও অবকাঠামো পাকাকরণ, প্লাস্টিক প্রক্রিয়াকরণ এবং প্লাস্টিক কম্পোজিট সহ বিভিন্ন ক্ষেত্রে ব্যবহৃত হয়। কোম্পানিটি " আপ-সাইক্লিং " রিসাইকেল বা পুনর্নবীকরণ করা প্লাস্টিককে বিশেষ উপকরণে পরিণত করার কাজ করতে উৎসাহী, যা প্লাস্টিকের জন্য আরও বৃত্তাকার অর্থনীতি বা টেকসই অর্থনীতি তৈরি করতে চাচ্ছে, যেখানে সেগুলি আবর্জনা হিসেবে ফেলে রেথে আবর্জনাভূমি তৈরী করার পরিবর্তে উপকারীভাবে পুনঃব্যবহার করা হবে।
পটভূমি
গ্রিনমন্ত্র টেকনোলজিস একটি মালিকানাধীন থার্মো-ক্যাটালিটিক সিস্টেম এবং পেটেন্ট উৎপাদন প্রক্রিয়া ব্যবহার করে পুনর্ব্যবহৃত প্লাস্টিক, যেমন: বাজারের ব্যাগ, ফিল্ম, বোতল, ক্যাপ এবং ঢাকনা, স্ট্র, প্যাকেজিং এবং কার্পেট ফাইবারকে মূল্যবান সংশ্লেষক মোম, পলিমার সংযোজন এবং অন্যান্য বিশেষ রাসায়নিক পদার্থে রূপান্তরিত করে। কোম্পানির শেষ পণ্য সেরানোভাস নামে বিক্রি হয়। এটি হল পলিথিন এবং পলিপ্রোপিলিন অ্যাডিটিভ যা নির্দিষ্ট কর্মক্ষমতা প্রয়োজনীয়তা পূরণের জন্য রীতিমত পরিবর্তন করতে পারে। এই পণ্যগুলি ছাদ তৈরী ও পাকাকরণ, প্লাস্টিক প্রক্রিয়াকরণ, প্লাস্টিক কম্পোজিট এবং অন্যান্য ক্ষেত্রের জন্য পিচ পরিবর্তনে ব্যবহার করা যেতে পারে। কোম্পানির সদর দপ্তর এবং উৎপাদন কার্যক্রম মূল দপ্তর কানাডার  অন্টারিও রান্টফোর্ড এ অবস্থিত।
২০১৭ সালে কোম্পানি একটি সহযোগী প্রযুক্তির বিকাশের ঘোষণা করেছে যা পলিস্টাইরিনকে কালি, আবরণ এবং নিরোধক সহ অনন্য স্টাইরেনিক পলিমারে রূপান্তরিত করে। গ্রিনমন্ত্র ২০১৮ সালে এই প্রযুক্তির জন্য একটি প্রদর্শনী প্ল্যান্ট নির্মাণ শুরু করে যা ২০১৯ সালে সম্পূর্ণ ও চালু হওয়ার কথা।
কমলা ভট্টাচার্য
কমলা ভট্টাচার্য একজন ভারতীয় ছাত্রী যিনি বাংলা ভাষার আন্দোলনে ১৯৬১ সালে শিলচরে শহীদ হন।
প্রাথমিক জীবন
কমলার জন্ম ১৯৪৫ সালে, অসমের সিলেট(শ্রীহট্টে)। রামরমণ ভট্টাচার্য ও সুপ্রবাসিনী দেবীর সাত সন্তানের পঞ্চম সন্তান হলেন কমলা। তারা ছিলেন তিন ভাই ও চার বোন। চার বোনের মধ্যে তিনি ছিলেন তৃতীয়। শৈশবেই তার পিতৃবিয়োগ হয়। পিতৃবিযোগের পর আর্থিক অনটনের মধ্যে দিয়ে দিন কাটতে থাকে কমলার পরিবারের। ১৯৪৭ সালে দেশভাগের সময় এক বিতর্কিত গণভোটের মাধ্যমে অসমের শ্রীহট্টসিলেট(শ্রীহট্ট) জেলা পাকিস্তানের অন্তর্ভুক্ত হয়। কমলারা পাকিস্তানেই থেকে যান। কিন্তু ১৯৫০ সালে পূর্ব পাকিস্তানে হিন্দুদের সার্বিক গণহত্যা আরম্ভ হলে তার রেশ সিলেট(শ্রীহট্টে)ও এসে পড়ে। কমলার পরিবার শরণার্থী হিসেবে অসমে চলে আসতে বাধ্য হন। তারা সিলেট(শ্রীহট্টের) পার্শ্ববর্তী অসমের কাছাড় জেলার শিলচরে এসে আশ্রয় নেন।
মৃত্যুবরণ
ম্যাট্রিক পরীক্ষা শেষ হওয়ার ঠিক পরের দিন শিলচর রেল স্টেশনে মাতৃভাষায় প্রাথমিক শিক্ষার দাবীতে একটি পিকেটিংএর ডাক দেওয়া হয়। সেদিন সকালে, অর্থাৎ‌ ১৯শে মে সকালে কমলাও পিকেটিং-এ যাওয়ার জন্য প্রস্তুতি নেন। সকালে স্নান করে মেজদিদির জন্য রাখা শাড়ীটা পড়ে নেন কমলা। মেজদিদি পিকেটিং-এ যেতে বারণ করলেও শোনেন না কমলা। এমন সময় ২০-২২ জনের একটি মেয়েদের দল কমলাদের বাড়ীতে আসে কমলাকে নেওয়ার জন্য। কমলার মা উদ্বেগ প্রকাশ করলে তারা কমলার মাকে বুঝিয়ে রাজী করেন। কমলার মা কমলাকে এক টুকরো কাপড় দেন কাঁদানে গ্যাস থেকে নিজেকে রক্ষা করার জন্য। কমলার সাথে বেড়িয়ে পড়ে কমলার ছোট বোন মঙ্গলা, ছোট ভাই বকুল, ও বড়দির ছেলে বাপ্পা। দুপুরবেলা কমলার মা দুশ্চিন্তা করতে করতে নিজেই গিয়ে উপস্থিত হন রেল স্টেশনে। বকুল ও বাপ্পাকে একবার পুলিশে ধরেছিল আবার ছেড়েও দিয়েছে। মাকে দেখতে পেয়েই ছুটে আসেন কমলা, মায়ের ধূলিধূসরিত পা ধুয়ে দিয়ে, শরবত খেতে দেন। মায়ের সমস্ত দুশ্চিন্তা নিবারণ করে মাকে বাড়ী পাঠিয়ে দেন।
সেদিন সকালে রেল অবরোধ কর্মসূচী শান্তিপূর্ণভাবেই সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পড়ে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। কমলার ছোটবোন মঙ্গলা পুলিশের লাঠির ঘায়ে মাটিতে পড়ে যান, ও সাহায্যের জন্য কমলার উদ্দেশ্যে চিত্কার করতে থাকেন। ইতমধ্যে অসম রাইফেল্‌সের জওয়ানরা পলায়নরত জনতার উপর গুলিবৃষ্টি শুরু করে। মঙ্গলাকে বাঁচাতে কমলা ছুটে গেলে একটি গুলি তার চোখ ভেদ করে তার মাথা চুরমার করে দেয়। অন্যন্য আহত ও গুলিবিদ্ধ অবস্থানকারীদের সাথে কমলাকেও হাসপাতালে নিয়ে যাওয়া হলে সেখনেই তার মৃত্যু হয়। মঙ্গলাকে সংজ্ঞাহীন অবস্থায় হাসপাতালে ভর্তি করা হয়। এক মাস বাদে তার জ্ঞান ফিরলেও বাকি জীবনটা তিনি শারীরিক ও মানসিকভাবে পঙ্গু হয়ে যান।
অভিজাত ধর্ম
সমাজবিজ্ঞানে, অভিজাত ধর্মকে প্রতীক, আচার ও বিশ্বাস হিসাবে সংজ্ঞায়িত করা হয় যা সেই ধর্মের নেতৃত্ব দ্বারা বৈধ হিসাবে স্বীকৃত। অভিজাত ধর্ম প্রায়ই লোকধর্ম বা জনসাধারণের ধর্মীয় প্রতীক ও বিশ্বাসের সাথে বৈপরীত্য দেখা যায়। অভিজাত ধর্ম তখন "দাপ্তরিক ধর্ম" হিসাবে ধর্মের নেতাদের দ্বারা সমর্থিত। কিছু গবেষক ধারণাটিকে সম্ভাব্যভাবে অভ্যন্তরীণ ধর্মীয় বিভাজনের পরিসরে প্রয়োগ হিসাবে দেখেন যেমন গোঁড়া বনাম প্রচলিত, যাজক ও সাধারণের মধ্যে, অথবা ধর্মের ধনী অনুগামী এবং দরিদ্রদের মধ্যে।
কমলা ভট্টাচার্য
স্মারক
২০১১ সালে, ভাষা আন্দোলনের পঞ্চাশ বছর পূর্তি উপলক্ষে শহীদ কমলা ভট্টাচার্য মূর্তি স্থাপন কমিটির পক্ষ থেকে গোপা দত্ত আইচ ছোটেলাল শেঠ ইন্‌ষ্টিটিউটের প্রাঙ্গণে কমলার একটি ব্রোঞ্জের আবক্ষ মূর্তি উন্মোচন করেন।
অভিজাত ধর্ম
অভিজাত বনাম লোকধর্ম
অভিজাত ধর্মের প্রাথমিক অভিব্যক্তি ধর্মীয় মতাদর্শে, লোকধর্ম প্রাথমিকভাবে প্রকাশ করে ধর্মীয় আচার-অনুষ্ঠান ও প্রতীক। অভিজাত ধর্মের মতাদর্শ অভ্যন্তরীণভাবে একীভূত হিসাবে চিহ্নিত করা হয়, যখন বিভিন্ন ধর্মীয় লোক আচার-অনুষ্ঠানের অন্তর্নিহিত বিশ্বাস বা ধারণাগুলি একে অপরের সাথে বেমানান হতে পারে। প্রধান আচার-অনুষ্ঠান সম্পর্কিত লোক ধর্মীয় রীতি, যেমন বয়সের অনুষ্ঠানের আগমন, তীব্র অভিজাত সমালোচনার বিষয় হয়ে উঠতে পারে।
সাম্প্রদায়িকতাকে শক্তিশালী করা
সমাজবিজ্ঞানী চার্লস লিবম্যান তত্ত্ব দিয়েছিলেন যে নির্দিষ্ট গোষ্ঠীর সদস্যদের উপর অভিজাত ধর্মকে শক্তিশালী করার ফলে সাম্প্রদায়িকতার বিকাশ ঘটে।
ভার্নাকুলার লিটারেচার সোসাইটি
ভার্নাকুলার লিটারেচার সোসাইটি (অন্য নাম ― বঙ্গ ভাষানুবাদক সমাজ বা সভা) ১৮৫১ খ্রিস্টাব্দে কলকাতায় প্রতিষ্ঠিত হয়। খ্রিস্টান মিশনারিদের প্রকাশিত গ্রন্থ এবং স্কুল বুক সোসাইটি প্রকাশিত গ্রন্থের বহির্ভূত বিষয়ে বাংলা ভাষায় গ্রন্থ প্রকাশের উদ্দেশ্য নিয়েই প্রতিষ্ঠানটি গঠিত হয়েছিল। আন্তর্জাতিক সালিশ ও শান্তি সমিতির প্রতিষ্ঠাতা হজসন প্র্যাট প্রতিষ্ঠানটির প্রথম সম্পাদক ছিলেন। ১৮৫৭ খ্রিস্টাব্দে সম্পাদক হন প্রখ্যাত সংস্কৃতজ্ঞ, অনুবাদক এবং সংস্কৃত কলেজ ও  প্রেসিডেন্সি কলেজের অধ্যাপক এডওয়ার্ড বাইলস কাওয়েল। তবে এই সোসাইটি গঠনে অগ্রণী ভূমিকা পালন করেন  হুগলি জেলার এক  জমিদার ও সমাজ সংস্কারক জয়কৃষ্ণ মুখোপাধ্যায়
প্রতিষ্ঠানটি বহু ইংরাজী গ্রন্থের বাংলা অনুবাদ প্রকাশ করে। প্রথম গ্রন্থটি - হরচন্দ্র দত্তের লর্ড ক্লাইভ ১৮৫২ খ্রিস্টাব্দে প্রকাশিত হয়। 'গার্হস্থ্য বাংলা পুস্তক সংগ্রহ' নামে একটি রচনাবলী প্রকাশিত হয়। রেভারেন্ড লং, ঈশ্বরচন্দ্র বিদ্যাসাগর, রাধাকান্ত দেব প্রমুখেরা এই প্রতিষ্ঠানের সাথে যুক্ত ছিলেন। এর অন্যতম অনুবাদকেরা ছিলেন - আনন্দচন্দ্র বেদান্তবাগীশ, মধুসূদন মুখোপাধ্যায়।   তবে প্রতিষ্ঠানটির উল্লেখযোগ্য কাজ হল - বিবিধার্থ সংগ্রহ নামক মাসিক পত্রিকার প্রকাশ।  রাজেন্দ্রলাল মিত্রের  সম্পাদনায় পত্রিকাটির প্রথম দুটি খণ্ড প্রকাশিত হয় যথাক্রমে ১৮৫১-৫৩ এবং ১৮৫৭-৫৯ খ্রিস্টাব্দে। এর পরবর্তী পর্বের সম্পাদনা করেন কালীপ্রসন্ন সিংহ। ভার্নাকুলার লিটারেচার সোসাইটি ১৮৬৩ খ্রিস্টাব্দে রহস্য সন্দর্ভ আরো একটি পত্রিকা প্রকাশ করে।
১৮৬২ খ্রিস্টাব্দের জানুয়ারি মাসে ভার্নাকুলার লিটারেচার সোসাইটি স্কুল বুক সোসাইটির সাথে যুক্ত হয়।
মুহাম্মদ মনসুর আলী
মোঃ মনসুর আলী (১৬ জানুয়ারি ১৯১৯ - ৩ নভেম্বর ১৯৭৫) একজন আইনজীবী, রাজনৈতিক এবং বাংলাদেশের সাবেক প্রধানমন্ত্রী। তিনি শেখ মুজিবুর রহমান কর্তৃক বাকশাল প্রতিষ্ঠার পর তিনি বাংলাদেশের প্রধানমন্ত্রী ছিলেন। ১৯৪৮ সালে তিনি পাকিস্তান ন্যাশনাল গার্ড (পি এন জি) ক্যাপ্টেন পদে অধিষ্ঠিত হয়ে যশোর সেনানিবাসে প্রশিক্ষণ নেন। তখন থেকেই তিনি ‘ক্যাপ্টেন মনসুর’ নামেই অধিক পরিচিত ছিলেন। যদিও তিনি সেনাবাহিনীর ক্যাপ্টেন ছিলেন না। ১৯৭১ সালে মুক্তিযুদ্ধের প্রাক্কালে মেহেরপুরের বৈদ্যনাথতলার আম্রকাননে গঠিত বাংলাদেশ সরকারে তিনি অর্থ মন্ত্রণালয়ের দায়িত্ব নিয়ে গুরুত্বপূর্ণ ভূমিকা পালন করেন। ১৯৭৫ সালের ৩ নভেম্বর জেলহত্যার ফলে নিহত চার জাতীয় নেতার মধ্যে তিনিও একজন। তার পুত্র মোহাম্মদ নাসিম বাংলাদেশ আওয়ামী লীগের একজন প্রভাবশালী নেতা এবং ১৯৯৬-২০০১ সময়কালে বাংলাদেশ সরকারের স্বরাষ্ট্রমন্ত্রীর দায়িত্ব পালন করেন এবং ২০১৩ থেকে ২০১৮ পর্যন্ত স্বাস্থ্যমন্ত্রীর দায়িত্ব পালন করেছেন।
প্রাথমিক জীবন
জন্ম সিরাজগঞ্জ জেলার রতনকান্দি ইউনিয়নের 'কুড়িপাড়া'য় ১৯১৯ সালের ১৬ জানুয়ারি। বাবার নাম হরফ আলী সরকার। পড়াশোনা শুরু করেন কাজিপুরের গান্ধাইল হাই স্কুলে৷ এরপর চলে আসেন সিরাজগঞ্জ বি.এল. হাইস্কুলে ৷ মাধ্যমিক পরীক্ষায় উত্তীর্ণ হন এখান থেকেই৷ এরপর চলে যান পাবনা৷ ভর্তি হন এডওয়ার্ড কলেজে ৷ উচ্চ মাধ্যমিক পাশ করেন এই কলেজ থেকে৷ উচ্চ মাধ্যমিক পাশ করার পর ১৯৪১ সালে কলকাতা ইসলামিয়া কলেজ থেকে বি.এ পাস করেন ৷ এরপর ভর্তি হন আলীগড় মুসলিম বিশ্ববিদ্যালয়ের মতো নাম করা শিক্ষা প্রতিষ্ঠানে৷ ১৯৪৫ সালে এখান থেকেই অর্থনীতিতে এম.এ এবং 'ল' পাস করেন৷ এল.এল.বি- তে প্রথম শ্রেণী লাভ তিনি। ১৯৫১ সালে আইন ব্যবসা শুরু করেন পাবনা জেলা আদালতে৷ আইনজীবী হিসেবে তিনি ছিলেন একজন সফল ব্যক্তি৷ পাবনা আইনজীবী সমিতির নির্বাচিত সভাপতিও ছিলেন তিনি।
রাজনৈতিক জীবন
আলীগড় থেকে দেশে ফেরার পর তিনি জড়িয়ে পড়েন রাজনীতির সাথে৷১৯৪৬ সাল থেকে ১৯৫০ সাল পর্যন্ত ছিলেন পাবনা জেলা মুসলিম লীগের সহ-সভাপতি৷ ১৯৪৮ সালে তিনি যশোর ক্যান্টনমেন্টে প্রশিক্ষণ নেন এবং পিএলজি-এর ক্যাপ্টেন পদে অধিষ্ঠিত হন৷ এ সময় থেকেই তিনি ক্যাপ্টেন মনসুর নামে পরিচিত হতে থাকেন৷
ইসলামিয়া কলেজে পড়ার সময় তিনি শেখ মুজিবুর রহমানের সাথে পরিচিত হন৷ কলকাতা থেকে দেশে ফেরার পর স্থানীয় রাজনৈতিক ব্যক্তিত্ব আমজাদ হোসেন, আব্দুর রব বগা মিঞা, জনাব আমিন উদ্দিন অ্যাডভোকেট প্রমুখের সাথে তার রাজনৈতিক ঘনিষ্ঠতা বাড়তে থাকে৷ ১৯৫১ সালে তিনি আওয়ামী-মুসলিম লীগে যোগ দেন এবং পাবনা জেলা আদালতে আইন ব্যবসা শুরু করেন। জড়িয়ে পড়েন সক্রিয় রাজনীতিতে৷ আওয়ামী মুসলিম লীগের কেন্দ্রীয় কার্যনির্বাহী কমিটির সদস্য হন এবং দলের পাবনা জেলা কমিটির সভাপতি নির্বাচিত হন তিনি৷ শহরে রাষ্ট্রভাষা বাংলার দাবিতে আন্দোলনে নেতৃত্ব দেন এম. মনসুর আলী৷ ফলে গ্রেফতার করা হয় তাকে৷ পরবর্তীকালে মুক্ত হন৷
১৯৫৪ সালে যুক্তফ্রন্ট মনোনীত প্রার্থী হিসেবে নির্বাচন করে পূর্ব বাংলা প্রাদেশিক পরিষদের সদস্য নির্বাচিত হন৷ এ নির্বাচনে পাবনা-১ আসনের কেন্দ্রীয় মন্ত্রী আব্দুল্লাহ্ আল মাহমুদের বিরুদ্ধে লড়াই করেন তিনি৷ এবং সবাইকে অবাক করে দিয়ে বিপুল ভোটে জয়লাভ করেন মনসুর আলী ৷ আব্দুল্লাহ্ আল মাহমুদের জামানত বাজেয়াপ্ত হয়ে যায়৷ এরপর যুক্তফ্রন্ট মন্ত্রিসভা ভেঙে যায়৷ ১৯৫৬ সালে আতাউর রহমান খানের নেতৃত্বে বিভিন্ন সময় পূর্ববঙ্গ কোয়ালিশন সরকারের আইন ও সংসদ বিষয়ক, খাদ্য ও কৃষি এবং শিল্প ও বাণিজ্য মন্ত্রণালয়ের মন্ত্রীর দায়িত্ব লাভ করেন তিনি৷
১৯৫৮ সালে দেশে জারি হয় সামরিক শাসন৷ তিনি নিরাপত্তা আইনে গ্রেফতার হন৷ কারা নির্যাতন ভোগের পর মুক্ত হন, ১৯৫৯ সালের শেষের দিকে৷ বাঙালির মুক্তির সনদ ১৯৬৬ সালের ৬ দফা আন্দোলনে তিনি গুরুত্বপূর্ণ ভূমিকা পালন করেন৷ ১৯৭০ সালের ১৭ ডিসেম্বর সাধারণ নির্বাচনে তিনি প্রাদেশিক পরিষদে নির্বাচন করেন৷ পাবনা-১ আসন থেকে পূর্ব পাকিস্তান প্রাদেশিক পরিষদের সদস্য নির্বাচিত হন।
স্বাধীনতা যুদ্ধ
২৫ মার্চ বঙ্গবন্ধু গ্রেফতার হলে মনসুর আলী গ্রেফতার এড়াতে চলে যান সোবহানবাগ কালোনীতে। এখান থেকে তিনি কেরানীগঞ্জ হয়ে কুড়িপাড়া যান তার পরিবারের সাথে দেখা করতে৷ এরপর চলে যান ভারতে৷ আসামের মাইনকার চর হয়ে তিনি কলকাতা গমন করেন৷ ভারতে আশ্রয় নেয়া অন্য নেতাদের সাথে দেখা ও যোগাযোগ হয় তার৷ এরপর দলীয় হাই কমান্ডের অন্য নেতারা মিলে সম্মিলিত সিদ্ধান্তে গঠন করেন মুজিবনগর সরকার ৷ নতুন গঠিত সরকারের অর্থমন্ত্রীর দায়িত্ব পালন করেন তিনি৷ এবছরের মাঝামাঝি সময়ে তার পরিবারও কলকাতা গিয়ে পৌঁছে৷ তিনি সপরিবারে বসবাস করতে থাকেন পার্কসার্কাসের সিআইটি রোড়ের বাড়িতে৷ তার অফিস ছিল ৮নং থিয়েটার রোডে৷
স্বাধীনতা পরবর্তী ভূমিকা
১৯৭২-এর জানুয়ারি মাসে বঙ্গবন্ধু শেখ মুজিব পাকিস্তানি কারাগার থেকে দেশে ফিরে মন্ত্রী পরিষদ পুনর্গঠন করেন৷ এবার মনসুর আলী দায়িত্ব নেন প্রথমে যোগাযোগ ও পরে স্বরাষ্ট্র এবং যোগাযোগ মন্ত্রী হিসেবে৷ হার্ডিঞ্জ ব্রিজ মেরামতে রাখেন ভূমিকা৷
চাঁদপুর কোর্ট রেলওয়ে স্টেশন
চাঁদপুর কোর্ট রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার চাঁদপুর সদর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে চাঁদপুর কোর্ট রেলওয়ে স্টেশন তৈরি করা হয়।
পরিষেবা
চাঁদপুর কোর্ট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
অরিন্দম ভট্টাচার্য
অরিন্দম ভট্টাচার্য হলেন একজন ভারতীয় রাজনীতিবিদ, যিনি ভারতীয় জনতা পার্টির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় শান্তিপুর বিধানসভা কেন্দ্রের বিধায়ক হিসেবে দায়িত্ব পালন করছেন।
জামুই লোকসভা কেন্দ্র
জামুই লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর জামুই শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
সুজুমে নো তোজিমারি
সুজুমে নো তোজিমারি (すずめの戸締まり) হল একটি আসন্ন জাপানি অ্যানিমেটেড চলচ্চিত্র যেটি কোমিক্স ওয়েব ফিল্মস কর্তৃক তৈরি করা হয় এবং তোহো কোম্পানি কর্তৃক বিতরণ করা হয়। এই চলচ্চিত্রটি রচনা এবং পরিচালনা করেছেন মাকোতো শিনকাই। মাসায়োশি তানাকা এই চলচ্চিত্রটির চরিত্রগুলির নকশা বানিয়েছেন, কেনিচি সুচিয়া অ্যানিমেশন পরিচালনা করেছেন এবং তাকুমি তানজি শিল্প পরিচালনা করেছেন। এটি ২০২২ সালের শেষের দিকে জাপানে মুক্তি পাবে।
তাসনিয়া ফারিণ
তাসনিয়া ফারিণ (জন্ম: ৩০ জানুয়ারি ১৯৯৭) একজন বাংলাদেশী মডেল ও অভিনেত্রী। তিনি মোস্তফা সরওয়ার ফারুকী পরিচালিত ওয়েব সিরিজ লেডিস অ্যান্ড জ্যান্টলমেনের কেন্দ্রীয় চরিত্রে অভিনয় করেছেন। ২০২১ সালের ৯ জুলাই জি৫ ওয়েব সিরিজটি মুক্তি দিয়েছে। একই বছরের ১৯ আগস্ট মুক্তি পাওয়া মিজানুর রহমান আরিয়ান পরিচালিত ও রেদওয়ান রনি প্রযোজিত নেটওয়ার্কের বাইরে ওয়েব চলচ্চিত্রে তিনি কথা চরিত্রে অভিনয় করেছেন। ২০২২ সালে ফারিণ কলকাতার চলচ্চিত্র নির্মাতা অতনু ঘোষ পরিচালিত আরও এক পৃথিবী চলচ্চিত্র অভনিয়ের কথা জানান। চলচ্চিত্রটি ২০২২ সালের শেষের দিকে মুক্তি পেতে পারে।
২০২২ সালে তিনি লেডিজ অ্যান্ড জেন্টলমেনে অভিনয়ের জন্য ওয়েব সিরিজে শ্রেষ্ঠ অভিনেত্রী ও শ্রেষ্ঠ উদিয়মান নারী অভিনয়শিল্পী বিভাগে চ্যানেল আই ডিজিটাল মিডিয়া পুরস্কার লাভ করেন। একই বছর তিথির অসুখ চলচ্চিত্রে অভিনয়ের জন্য সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন।
পেশাজীবন
২০১৭ সালে আমরা আবার ফিরবো কবে নাটকে অভিনয় দিয়ে ছোট পর্দায় তার অভিষেক হয়।মায়ের ইচ্ছেতে তিনি অভিনয় শুরু করেন। ২০১৮ সালে তিনি বিকাশের একটি বিজ্ঞাপনে মাশরাফি মর্তুজার সাথে কাজ করেন । একই বছর ফারিন অভিনীত ভালোবাসা দিবসে ‘এক্স বয়ফ্রেন্ড’ নাটকটি বেশ পরিচিতি এনে দেয় তাকে। ঐ বছর ‘এক্স বয়ফ্রেন্ড’ নাটকে অভিনয়ের মাধ্যমে তিনি পরিচিতি পান। তার অভিনীত নাটকের মধ্যে ‘দৌড়া বাজান’, ‘টাপুর-টুপুর’, ‘পুলিশ একজন মানুষ’, ‘চারকাহন’, ‘ফেয়ার ইন লাভ’,  ‘সরি স্যার’,‘ফার্স্ট ইয়ার ডেম কেয়ার টু’,‘কমলা রঙয়ের রৌদ’, ‘বাসায় কি মানবে ',‘এই মন তোমারই’, ‘আমার তুমি’,‘মেড ফর ইচ আদার’ , ‘আমি ব্রেকআপ চাই’, ‘অ্যাওয়ার্ড’, ‘হাবিবুল ও এক ভয়ংকর প্রেম’, ‘যে শহরে টাকা উড়ে,'পাশের বাড়ির মেয়ে',‘মেড ফর ইচ আদার’, ‘কতিপয় স্বল্পমেয়াদী প্রেম',‘মিস্টার অ্যান্ড মিসেস যন্ত্রণা’, ‘জানবে না কোনো দিন',‘৩০০ টাকার প্রেম ১০০ টাকা’, ‘ইয়েস নো ভেরি গুড’ ,‘উই আর ওয়েটার’ , ‘উইল ইউ মেরি মি’, ‘লাডডু সোনা’ ,‘মাস্ক’ ‘মিল ব্যারাক কল্যাণ সমিতি’ উল্লেখযোগ্য।         এছাড়া জি ফাইভের ওয়েব সিরিজ ‘লেডিস অ্যান্ড জেন্টলম্যান’,ওয়েব সিরিজ ‘ট্রল’ এ তাকে দেখা গেছে।  ২০১৯ সালে তিনি প্রায় আশিটি  নাটকে অভিনয় করেছেন ।
আলুশ সারাসি
আলুশ সারাসি একজন আলবেনীয় রাজনীতিবিদ এবং ১৯১২ থেকে ১৯১৩ সাল পর্যন্ত এলবাসানের মেয়র ছিলেন।
রায়নগর রেলওয়ে স্টেশন
রায়নগর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলা য় বাঁকুড়া-মসাগ্রাম লাইনে অবস্থিত।
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
এরণাকুলম
এরণাকুলম ( মালয়ালম: [erɐɳɐːkuɭɐm], 'എറണാകുളം, প্রতিবর্ণী: এ˘র়ণাকুল়ং'' ) হল ভারতের কেরলের কোচি শহরের কেন্দ্রীয় বাণিজ্যিক এলাকা এবং এটির থেকে এর্নাকুলাম জেলার নাম এসেছে। কেরল উচ্চন্যায়ালয়, কোচি মিউনিসিপ্যাল কর্পোরেশনের অফিস এবং কোচিন জাহাজ-নির্মাণকেন্দ্র সহ অনেক বড় প্রতিষ্ঠান এখানে অবস্থিত।
রবিউল আলম চৌধুরী
রবিউল আলম চৌধুরী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৩ সাল থেকে তিনি পশ্চিমবঙ্গ বিধানসভায়  রেজিনগর বিধানসভা কেন্দ্রের বিধায়ক হিসেবে দায়িত্ব পালন করছেন।
প্রেমপত্র
thumb|দ্য লাভ লেটার – জোহানেস ভার্মার thumb|ওপেনিং এ লাভ লেটার - আমেদেও সিমোনেত্তি
ইয়াসির আল-শাহরানি
ইয়াসির ঘারসান আল-শাহরানি (ياسر غرسان الشهراني, জন্ম: ২৫ মে ১৯৯২) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
তনুশ্রী দত্ত
তনুশ্রী দত্ত (জন্ম: ১৯ মার্চ ১৯৮৪) একজন ভারতীয় সাবেক মডেল এবং অভিনেত্রী যিনি প্রাথমিকভাবে বলিউড চলচ্চিত্রে অভিনয় করেছেন। দত্ত ২০০৪ সালে ফেমিনা মিস ইন্ডিয়া ইউনিভার্স শিরোপা লাভ করেন। একই বছর মিস ইউনিভার্সের সৌন্দর্য প্রতিযোগিতায় তিনি শীর্ষ দশজন চূড়ান্ত ব্যক্তিদের মধ্যে ছিলেন।  ২০১৮ সালের সেপ্টেম্বরে থেকে তিনি আমেরিকা যুক্তরাষ্ট্রের গ্রিন কার্ড ধারক হিসাবে বসবাস করছেন।
প্রারম্ভিক জীবন
তানুশ্রী দত্ত জন্মগ্রহণ করেন ভারতের ঝাড়খণ্ডের জামশেদপুরে একটি রক্ষণশীল বাঙালি হিন্দু পরিবারে। তিনি তার শহরের ডিবিএসএস ইংরেজি স্কুল এবং পুনে জুনিয়র কলেজে লেখাপড়া করেন। মডেলিং জীবন অনুসরণ করার জন্য বিসিএমের প্রথম বছর শেষ করার পর তিনি কলেজ থেকে বাদ পড়েন। তার বোন ইশিতা দত্ত-ও একজন অভিনেত্রী ও মডেল।
কর্মজীবন
২০০৩ সালে, মুম্বাইয়ে অনুষ্ঠিত ফেমিনা মিস ইন্ডিয়া প্রতিযোগিতা তনুশ্রী দত্ত জিতেছিলেন; ফলস্বরূপ, তিনি মিস ইউনিভার্স ২০০৪ প্রতিযোগিতায় ভারতের প্রতিনিধিত্ব করেন যা কোয়েটো, ইকুয়েডরে অনুষ্ঠিত হয়েছিল, যেখানে তিনি শীর্ষ ১০ম চূড়ান্ত প্রতিযোগীদের মধ্যে ছিলেন।
উলিপুর রেলওয়ে স্টেশন
উলিপুর রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।
অবস্থান
উলিপুর রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত।
ইতিহাস
১৯৬৭ সালে তৈরি কুড়িগ্রাম-চিলমারী লাইন তৈরি করার সময় উলিপুর রেলওয়ে স্টেশন করা হয়।
পরিষেবা
রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো:
নীরমহল
নীরমহল (টুইজিলিকমা নুয়ুং; আক্ষ. "জল প্রাসাদ") হল একটি প্রাক্তন রাজকীয় প্রাসাদ যা ত্রিপুরা রাজ্যের মহারাজা বীর বিক্রম কিশোর মাণিক্য বাহাদুর ১৯৩০-এর দশকে টুইজিলিকমা (বর্তমানে রুদ্রসাগর নামে পরিচিত) হ্রদের মাঝখানে ভারতের ত্রিপুরা রাজ্যের তৎকালীন রাজ্যের মহারাজা দ্বারা নির্মিত হয়েছিল। এটি ত্রিপুরার রাজধানী আগরতলা থেকে ৫৩ কিলোমিটার দূরে মেলাঘরে অবস্থিত। প্রাসাদটি রুদ্রসাগর হ্রদের মাঝখানে অবস্থিত যা হিন্দু স্থাপত্য শৈলীকে একত্রিত করে।
ইতিহাস
প্রাসাদটি ১৯৩০-এর দশকে নির্মিত হয়েছিল।
স্থাপত্য
প্রাসাদটি ভারতে এর নিজস্ব ধরনের বৃহত্তম এবং পূর্ব ভারতে একমাত্র প্রাসাদ। এটি এতই বিশাল যে একজন এর প্রবেশদ্বার থেকে আনুমানিক ৮০০ মিটার দূরে না হওয়া পর্যন্ত আদর্শ ক্যামেরায় একটি একক ছবির ফ্রেমে এর ছবি তুলতে পারবেনা। ভারতে মাত্র দুটি জলের প্রাসাদ রয়েছে, অন্যটি রাজস্থানের জলমহল। যাইহোক, পরবর্তীটি নীরমহলের তুলনায় আকারে উল্লেখযোগ্যভাবে ছোট।
ত্রিপুরার 'লেক প্যালেস' নামে পরিচিত নীরমহল একটি গ্রীষ্মকালীন বাসস্থান হিসাবে নির্মিত হয়েছিল। এটি ছিল মহারাজা বীর বিক্রম কিশোর মাণিক্য দেব বর্মনের জমকালো রুদ্রসাগর হ্রদের মাঝে একটি প্রাসাদ নির্মাণের পরিকল্পনার ফসল ও ১৯২১ সালে তিনি ব্রিটিশ কোম্পানি মার্টিন অ্যান্ড বার্নকে তার জন্য প্রাসাদ নির্মাণের জন্য স্বীকৃতি দেন। কোম্পানিটি প্রাসাদটি সম্পূর্ণ করতে নয় বছর সময় নেয়। মহারাজা বীর বিক্রম কিশোর মাণিক্য দেব বর্মন 'মাণিক্য রাজবংশ'-এর অন্তর্গত ছিলেন যা আজ বিশ্বের দ্বিতীয় দীর্ঘতম অবশিষ্ট রাজবংশ বলে মনে করা হয়।
প্রাসাদটি মহারাজার সেরা পছন্দ এবং মধ্যযুগীয় হিন্দু ও মুসলিম ঐতিহ্য ও সংস্কৃতির সংমিশ্রণে তার আকর্ষণীয় ধারণার প্রতিষ্ঠার নমুনা।
প্রাসাদটি দুটি ভাগে বিভক্ত। প্রাসাদের পশ্চিম দিকের অংশটি অন্দর মহল নামে পরিচিত। এটি রাজপরিবারের জন্য তৈরি করা হয়েছিল। পূর্ব দিকে একটি উন্মুক্ত থিয়েটার রয়েছে যেখানে মহারাজা ও তাদের রাজপরিবারের বিনোদনের জন্য নাটক, থিয়েটার, নৃত্য ও অন্যান্য সাংস্কৃতিক অনুষ্ঠানের আয়োজন করা হয়েছিল। প্রাসাদে মোট ২৪টি কক্ষ রয়েছে।
নীরমহলের ভিতরে দুটি সিঁড়ি রয়েছে যা রুদ্রসাগর হ্রদের জলে অবতরণ করে। মহারাজারা 'রাজঘাট' থেকে হাতে চালিত নৌকায় করে প্রাসাদে যেতেন। ছাদে প্রাসাদটিতে রয়েছে ভারতের অন্যতম সবচেয়ে সুন্দর চত্ত্বর বাগান, যদিও দুর্বল রক্ষণাবেক্ষণ ও পর্যটকদের নিকট প্রকাশের অভাবের কারণে এর সৌন্দর্য ও জাঁকজমক হ্রাস পেয়েছে।
জামুই লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
জামুই লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন লোক জনশক্তি পার্টি-এর শ্রী চিরাগ পাসওয়ান।
প্রাণতোষ কুমার দাস
প্রাণতোষ কুমার দাস (জন্ম: ১ জুলাই ১৯৮২; প্রাণতোষ কুমার দাস নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০০৭–০৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০০৯ সালে, প্রাণতোষ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১১ ম্যাচে ১টি গোল করেছেন।
দলগতভাবে, প্রাণতোষ এপর্যন্ত ৯টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।
মোঃ মাহফুজুর রহমান
প্রাথমিক জীবন এবং শিক্ষা
তিনি ১ ডিসেম্বর ১৯৬১ সালে রাজশাহী জেলায় জন্মগ্রহণ করেন। ১৯৮১ সালে বাংলাদেশ সেনাবাহিনীতে কমিশন পাওয়া মাহফুজুর রহমান একটি পদাতিক ডিভিশনের কমান্ডার ছিলেন। তিনি স্টাফ কলেজ এবং মিরপুরে সশস্ত্র বাহিনী যুদ্ধ কোর্সে আরও গবেষণা সম্পন্ন করেন। তিনি সেনাবাহিনীর সদর দফতরের সাবেক অ্যাডভান্টেন্ট জেনারেল।
প্রাণতোষ কুমার দাস
প্রারম্ভিক জীবন
প্রাণতোষ কুমার দাস ১৯৮২ সালের ১লা জুলাই তারিখে বাগেরহাট জেলার সদর থানাধীন কররী গ্রামে বাংলাদেশে জন্মগ্রহণ করেছেন। ক্ষুদ্রচাকশ্রী সরকারি প্রাথিমিক বিদ্যালয় থেকে প্রাথমিক শিক্ষা গ্রহণ করেন এবং পরবর্তীতে মুধুদিয়া ইচ্ছাময়ী মাধ্যমিক বিদ্যালয় থেকে এসএসসি পাশ করেন। ছোট বেলা থেকেই ফুটবল নিয়ে তার সময় কাটতো, বাগেরহাট জেলার আন্ডার ১৪ টিমে দিগন্ত প্রসারী ক্রীড়াচক্রের হয়ে খেলতো।
মোঃ মাহফুজুর রহমান
প্রাথমিক জীবন এবং শিক্ষা
ভারতের জাতীয় প্রতিরক্ষা কলেজের প্রাক্তন ছাত্র এবং রয়েল কলেজ অফ ডিফেন্স স্টাডিজ, যুক্তরাজ্য (লন্ডন) এর প্রাক্তন ছাত্র। প্রতিরক্ষা অধ্যয়ন (এমডিএস), যুদ্ধ অধ্যয়ন (এমডব্লিউএস) এবং ব্যবসায় প্রশাসন (এমবিএ) তে মাস্টার্স সম্পন্ন করেন। ভারতের মাদ্রাজ বিশ্ববিদ্যালয় থেকে এমফিল করেন । ঝিনাইদহ ক্যাডেট কলেজের সাবেক এই ছাত্র পিএইডি ডিগ্রি নিয়েছেন জাহাঙ্গীরনগর বিশ্ববিদ্যালয় থেকে।
প্রেমপত্র
প্রেমপত্রের ইতিহাস
প্রেমপত্রের ইতিহাস সম্ভবত সভ্যতার মতই প্রাচীন। প্রাচীন গ্রীক, রোমান, চীনা সভ্যতার দলিলে প্রেমপত্র প্রদানের প্রচলনের প্রমাণ পাওয়া গিয়েছে। তবে সেগুলো খুবই সরল ভাষায় লেখা। মধ্যযুগীয় প্রেমপত্রগুলোতে লেখনীর দক্ষতার ক্রমবিকাশ লক্ষ্য করা যায়। মধ্যযুগে প্রেমপত্র আদান-প্রদানের প্রধান বাহক ছিল পোষ মানানো কবুতর। প্রেমিক-প্রেমিকা কবুতরের পায়ে বেঁধে প্রিয় মানুষটির কাছে মনের কথা কাগজে বন্দি করে পাঠিয়ে দিত।
মোঃ মাহফুজুর রহমান
প্রাথমিক জীবন এবং শিক্ষা
বাংলাদেশ-ভারত বাণিজ্য সম্পর্ক নিয়ে মাহফুজুর রহমান সম্পাদিত একটি বই রয়েছে। দ্বিতীয় বই নন-ট্রেডিশনাল সিকিউরিটি স্ট্রাটেজি ফর অ্যাড্রেসিং ট্রান্স-বর্ডার ক্রাইম ইন বাংলাদেশ প্রকাশনার জন্য অপেক্ষায় আছে।
প্রেমপত্র
আধুনিক প্রেমপত্র
যোগাযোগ ব্যবস্থার উন্নয়নের আগে এই প্রেমপত্রই ছিল প্রেমিক-প্রেমিকাদের যোগাযোগের প্রধান উপায়, বিশেষ করে যুদ্ধের সময়-যখন তাদের মধ্যে দূরত্ব অনেক বেশি। ঐ সব সময়ে যোদ্ধারা উৎসুক হয়ে অপেক্ষা করে থাকতো তাদের প্রিয় মানুষটির পত্রের অপেক্ষায়।
মোঃ মাহফুজুর রহমান
সামরিক কর্মজীবন
মাহফুজুর রহমান মেজর জেনারেল থেকে একদিন আগেই পদোন্নতি পেয়ে লেফটেন্যান্ট জেনারেল হন। তিনি একটি ইনফ্যান্ট্রি ব্যাটালিয়ন, দুই ইনফ্যান্ট্রি ব্রিগেড এবং বাংলাদেশ সেনাবাহিনীর এক পদাতিক বিভাগের কমান্ড দেন। তিনি বাংলাদেশ সেনাবাহিনীর সদর দফতরে ব্রিগেড মেজর এবং জেনারেল স্টাফ অফিসার গ্রেড ও ডিরেক্টর সামরিক অপারেশন হিসাবে কাজ করেছেন। তিনি বাংলাদেশ সামরিক একাডেমীতে জাতীয় প্রতিরক্ষা কলেজের ওয়ার কোর্সের স্টাফকে নির্দেশনা দেন। তিনি ডিফেন্স সার্ভিস কমান্ড অ্যান্ড স্টাফ কলেজের কমান্ড্যান্ট এবং বাংলাদেশ সেনাবাহিনীর স্কুল অব ইনফ্যান্ট্রি অ্যান্ড টেকটিক্সের কমান্ড্যান্ট হিসাবেও কাজ করেছেন। তিনি বাংলাদেশ সেনাবাহিনীর অ্যাডজুটেন্ট জেনারেল এবং ট্রাস্ট ব্যাংকের ভাইস চেয়ারম্যান হিসাবে দায়িত্ব পালন করেছেন।
প্রেমপত্র
আধুনিক প্রেমপত্র
এমনকি এই ইলেক্ট্রনিক যুগেও প্রেমপত্র তার ভূমিকা ঠিকই পালন করে যাচ্ছে। কাগুজে লেখার চেয়ে এখন মানুষ ই-মেইলের মাধ্যমেই বেশি প্রেমপত্র বিনিময় করে থাকে। তা সহজেই বোঝা যাবে প্রেমপত্র লেখার উপদেশমূলক ওয়েবসাইটগুলো দেখলে।
নিউ ইয়র্ক পোস্ট
দ্য নিউ ইয়র্ক পোস্ট (এনওয়াই পোস্ট) নিউ ইয়র্ক সিটিতে প্রকাশিত একটি রক্ষণশীল দৈনিক ট্যাবলয়েড সংবাদপত্র। দ্য পোস্ট এনওয়াই.কম, সেলিব্রিটি গসিপ সাইট পেজসিক্স.কম এবং বিনোদন সাইট ডিসাইডার.কম পরিচালনা করে।
প্রেমপত্র
আধুনিক প্রেমপত্র
তবে কাগুজে লিখিত প্রেমপত্রের আবেদন এখনও কমেনি। প্রিয়জনের কাছ থেকে পাওয়া চিঠি পড়ার অনুভূতি সবসময়ই অন্যরকম।
মোঃ মাহফুজুর রহমান
জাতিসংঘ মিশন
সিয়েরেলিওনে জাতিসংঘ শান্তিরক্ষা কার্যক্রমে অংশ নিয়ে এসেছেন মাহফুজুর রহমান। তিনি ট্রাস্ট ব্যাংকের ভাইস চেয়ারম্যান হিসেবে দায়িত্ব পালন করেছেন।
প্রেমপত্র
ধরন ও কাঠামো
একটি সম্পর্ক ছিন্ন হওয়ার সময় প্রেমপত্র ফেরত দাওয়া রীতি প্রচলিত আছে।
ঐতিহাসিক প্রেমপত্র
ইতিহাসের অনেক বিখ্যাত মানুষই তার প্রিয়জনের কাছে প্রেমপত্র লিখেছেন। তাদের মধ্যে নেপোলিয়ন বোনাপার্ট, লর্ড বাইরন, বেথোভেম, উইনস্টন চার্চিল, ভিক্টর হুগো, জন কিটস –এর প্রেমপত্র দলিল হিসেবে আজও রয়ে গেছে।
তনুশ্রী দত্ত
কর্মজীবন
মিস ইন্ডিয়া প্রতিযোগিতায় অংশ নেওয়ার আগে, তিনি হ্যারি আনন্দের একটি ভারতীয় পপ মিউজিক ভিডিও, "সাইয়ান দিল মিনা আনা রে" নামে একটি ভিডিওতে অভিনয় করেছিলেন। এটি একটি বিশাল জনপ্রিয় ছিল এবং পরবর্তীতে ২০০৩ সালে বেশ কয়েকটি স্টেজ শোতে অভিনয় করেছিল।
মারে গুডউইন
মারে উইলিয়াম গুডউইন (Murray Goodwin; জন্ম: ১১ ডিসেম্বর, ১৯৭২) সলিসবারিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন।
দলে তিনি মূলতঃ শীর্ষসারির ডানহাতি ব্যাটসম্যানের দায়িত্ব পালন করেন। এছাড়াও ‘গুডি’ ডাকনামে পরিচিত মারে গুডউইন লেগ ব্রেক বোলিংয়ে পারদর্শী ছিলেন।
খেলোয়াড়ী জীবন
শৈশবে অভিবাসিত হয়ে অস্ট্রেলিয়ায় অবস্থান করেন। এরপর জিম্বাবুয়ে ফিরে আসেন ও ১৯৯৮ থেকে ২০০০ সাল পর্যন্ত জাতীয় ক্রিকেট দলের প্রতিনিধিত্ব করেন। সমগ্র খেলোয়াড়ী জীবনে ১৯ টেস্ট ও ৭১ ওডিআইয়ে অংশ নিয়েছেন তিনি। চমৎকার ভঙ্গীমায় কাটার ও পুলার সহযোগে বলকে মোকাবেলায় সিদ্ধহস্তের অধিকারী তিনি। জিম্বাবুয়েতে তার স্ত্রীর বসবাসের সমস্যার কারণে ২০০০ সালে ইংল্যান্ড সফর শেষে তারা পুনরায় অস্ট্রেলিয়া ফিরে যান।
ঘরোয়া ক্রিকেট
আন্তর্জাতিক ক্রিকেট থেকে অবসর নিলেও অস্ট্রেলিয়ায় ওয়েস্টার্ন অস্ট্রেলিয়া এবং ইংল্যান্ডে সাসেক্স দলে নিয়মিত খেলেছেন। ২০০৩-০৪ মৌসুমে ওয়েস্টার্ন অস্ট্রেলিয়ার পক্ষে ১,১৮৩ রান ও পরবর্তী মৌসুমে ৮৪০ রান তোলেন। এছাড়াও নেদারল্যান্ডসে বিদেশী খেলায়াড় হিসেবেও খেলেন। ২০০৯ সালে সাসেক্সের সদস্য হিসেবে সমারসেটের বিপক্ষে ব্যক্তিগত সর্বোচ্চ ৩৪৪* করে রেকর্ড গড়েন ও নিজেরই গড়া ২০০৩ সালের অপরাজিত ৩৩৫* রানের রেকর্ড ভঙ্গ করেন। ঐ মৌসুমে গুডউইন ২,০০৩ রান করেন ও ১৬৪ বছর পর চ্যাম্পিয়নশীপের শিরোপা লাভে সহায়তা করেন। এছাড়াও সাসেক্সের একমাত্র ব্যাটসম্যান হিসেবে দুইবার একই খেলায় দ্বি-শতক ও শতক করেন।
কাব্যা অজিত
কাব্যা অজিত (জন্ম: ১৭ জুলাই ১৯৯১) একজন ভারতীয় গায়িকা ও বেহালাবাদক, যিনি ভারতের কেরালার কোঝিকোড়ে জন্মগ্রহণ করেছেন। তিনি মালয়ালম, তামিল, তেলুগু ও কন্নড় ভাষায় গান গেয়ে থাকেন। তিনি কর্ণাটকী শাস্ত্রীয় সংগীত ও পশ্চিমী শাস্ত্রীয় শৈলীর বেহালা বাজানোয় দক্ষ। তিনি ভারত ও ভারতের বাইরে বহু কনসার্টে গান গেয়েছেন।
প্রারম্ভিক জীবন ও শিক্ষা
কাব্যা অজিত জন্মেছিলেন ১৯৯১ সালের ১৭ জুলাইয়ে। তার বাবা ডা. অজিত ভাস্কর মালাবার মেডিকেল কলেজের ফুসফুস বিশেষজ্ঞ ও অধ্যাপক। তার মা ডা. লক্ষ্মী এস ছিলেন কালিকট মেডিকেল কলেজে স্ত্রীরোগ-সম্বন্ধীয় শল্যচিকিৎসা বিভাগের সহযোগী অধ্যাপক।
কাব্যা অজিতের সংগীতে হাতেখড়ি হয় কমলা সুব্রহ্মণ্যমের কাছ থেকে, যিনি আগে অল ইন্ডিয়া রেডিওতে গান গাইতেন। উল্লেখ্য যে, কাব্যা অজিত, কমলা সুব্রহ্মণ্যমের নাতনি ছিলেন। এরপর তিনি গীতা দেবী বাসুদেবান ও মাদুরাই রাজারামের কাছে গানের তালিম নিয়েছিলেন। অল্প বয়সে তিনি অ্যালবার্ট বিজায়ান জাপেথের কাছ থেকে বেহালা বাজানো শিখেছিলেন।
তিনি সিলভার হিলস পাবলিক স্কুল এবং প্রেজেন্টেশন হায়ার সেকেন্ডারি স্কুলে পড়েছিলেন। এরপর তিনি কোয়েম্বাটুর|কোয়েম্বাটুরের]] অমৃতা বিশ্ব বিদ্যাপিঠমএ কম্পিউটার সায়েন্স অ্যান্ড ইঞ্জিনিয়ারিং বিভাগে ভর্তি হন। পাস করার পর তিনি কগনিজ্যান্ট টেকনোলজি সল্যুশনএ যোগ দেন এবং গায়িকা হিসেবে কর্মজীবন শুরু করার পর চাকরি ছেড়ে দেন।
কর্মজীবন
২০১৩ সালের মালয়ালম চলচ্চিত্র রোজ গিটারিনাল এ গান গাওয়ার মাধ্যমে তিনি নেপথ্য সঙ্গীতশিল্পী হিসেবে আত্মপ্রকাশ করেন। তাকে আবিষ্কার করেছিলেন সিনেমাটির সুরকার শাহবাজ আমন। এরপর তিনি কন্নড় চলচ্চিত্র নাম দুনিয়া নাম স্টাইল এ প্লেব্যাক করেন। এরপর তিনি প্লেব্যাক করেন প্রেইজ দ্য লর্ড এবং অরু ভাদ্দাক্কান সেলফি নামের দুই কর্ণাটকের চলচ্চিত্রে।
এরপর উরুমিন চলচ্চিত্রেহেই উমায়াল গান গাওয়ার মাধ্যমে তার তামিল চলচ্চিত্রাঙ্গনে অভিষেক ঘটে। ২০১৫ সালের জো অ্যান্ড দ্য বয় চলচ্চিত্রে তার গাওয়া 'নিয়েন কাটাই' গানটি ব্যাপক জনপ্রিয়তা অর্জন করে।
এরপর তিনি জ্যাকোবিন্তে স্বর্গরাজ্যম নামের একটি মালয়ালম চলচ্চিত্রে প্লেব্যাক করেন। সিনেমাটিতে তার গাওয়া এ শিশিরিকালাম গানটি সমালোচক ও শ্রোতামহলে প্রশংসা কুড়ায়। ২০১৬ সালে জাক্কান্না চলচ্চিত্রে গান গাওয়ার মাধ্যমে তার তেলুগু চলচ্চিত্রজগতে অভিষেক ঘটে।
২০১৭ সালে তিনি চাঙ্কজ নামের এক মালয়ালম চলচ্চিত্রে প্লেব্যাক করেছিলেন। সে বছর বিশ্ববিখ্যাত সুরকার এ আর রহমানের অধীনে বলিউড চলচ্চিত্র মম এর মালয়ালম অ্যালবামের অগ্নিজ্বালা গানে কণ্ঠ দিয়েছিলেন তিনি।
তিনি এ আর রহমান, কার্তিক, নরেশ আইয়ার, বিজয় প্রকাশ, বিনীত শ্রীনিবাসন, স্টিভেন দেবাসি, শান রহমানের মত ব্যক্তিত্বদের সাথে একই মঞ্চে গান গেয়েছেন, বেহালা বাজিয়েছেন। তিনি বিভিন্ন টিভি বিজ্ঞাপনের জিঙ্গেল গেয়েছেন এবং বিশাল চন্দ্রশেখর, সিদ্ধার্থ মেনন, ম্যাডলি ব্লুজ, জাস্টিন প্রভাকর‍ণের মত সংগীতশিল্পীদের সাথে একত্রে কাজ করেছেন।
হল প্রভাব
হল প্রভাব  বলতে যখন কোনো তড়িৎবাহী পরিবাহীকে চৌম্বক ক্ষেত্রে স্থাপন করা হয়, তখন পরিবাহীতে প্রবাহ এবং চৌম্বকক্ষেত্র উভয়ের দিকের সাথে সমকোণে একটি বিভব পার্থক্য সৃষ্টি হয়, এ অবস্থাকে বোঝান হয়। মার্কিন বিজ্ঞানী এডুইন হল (Edwin hall, 1855-1938) ১৮৭৯ সালে সর্ব প্রথম এই ঘটনা পর্যবেক্ষণ করেন বলে তাঁর নাম অনুসারে একে  হল প্রভাব (Hall effect) এবং উৎপন্ন বিভব পার্থক্যকে হল বিভব বা হল ভোল্টেজ (Hall voltage) বলা হয়।
সংজ্ঞা
কোনো তড়িৎবাহী পরিবাহীকে চৌম্বকক্ষেত্রে স্থাপন করলে তড়িৎপ্রবাহ ও চৌম্বকক্ষেত্র উভয়ের সমকোণে একটি বিভব পার্থক্য সৃষ্টি হয়। এই ঘটনাকে হল ক্রিয়া বলে।
বৈশিষ্ট্য
হল প্রভাবের বৈশিষ্ট্য হল বায়ু বা শূন্যস্থানে গতিশীল আধান যেমন বল অনুভব করে, কোনো পরিবাহীতে আধানের গতির কারণে ও আধানগুলোর উপর সেরুপ বল প্রযুক্ত হয়। ফলে তড়িৎবাহী কোনো পরিবাহীতে চৌম্বকক্ষেত্র প্রয়োগ করলে গতিশীল আধানগুলো তাদের উপর প্রযুক্ত বলের কারণে স্বাভাবিক গতিপথ হতে বিচ্যুত হয়ে পরিবাহীর এক প্রান্তের দিকে চলে যায়। অন্যপ্রান্তে বিপরীত আধানের আধিক্য ঘটে। ফলে দুই প্রান্তের মধ্যে একটি বিভব পার্থক্য সৃষ্টি হয়। হল প্রভাবের সাহায্যে আধান বাহকের প্রকৃতি, ঘনত্ব, এবং প্রযুক্ত চৌম্বকক্ষেত্রের মান নির্ণয় করা যায়।
উইলিয়ামিনা ফ্লেমিং
থাম্ব|উইলিয়ামিনা প্যাটন স্টিভেন্স ফ্লেমিং
উইলিয়ামিনা প্যাটন স্টিভেন্স ফ্লেমিং (মে ১৫, ১৮৫৭ - মে ২১, ১৯১১ ) একজন স্কটল্যান্ডীয় জ্যোতির্বিদ। তিনি স্কটল্যান্ডের ডান্ডিতে জন্মগ্রহণ করেন। তার বাবা রবার্ট স্টিভেন্স এবং মা মেরি ওয়াকার স্টিভেন্স।
জীবন ও কর্ম
এই মহীয়সী নারী ডান্ডিতেই তার মাধ্যমিক পড়াশোনা চালিয়ে যান এবং মাত্র ১৪ বছর বয়সে ছাত্রাবস্থাতেই শিক্ষকতা শুরু করেন। জেমস ওর ফ্লেমিংকে বিয়ে করে তিনি যুক্তরাষ্ট্রে চলে যান। ২১ বছর বয়সে ম্যাসাচুসেট্‌স অঙ্গরাজ্যের বোস্টনে স্থায়ী হন। গর্ভবতী থাকাকালীন অবস্থায় তার স্বামী তাকে পরিত্যাগ করেন এবং এরপর তাকে কাজের সন্ধানে নেমে পড়তে হয়। তার ছেলে এডওয়ার্ড এবং নিজে চলার জন্য শুরু করেন সংগ্রাম।
তিনি অধ্যাপক এডওয়ার্ড চার্লস পিকারিং-এর বাসায় গৃহপরিচারিকার কাজ করে জীবিকা নির্বাহ শুরু করেন। অধ্যাপক পিকারিং হাওয়ার্ড করেজ অবজারভেটরিতে তার পুরুষ সহকারীর কাজে আশাহত হন এবং উইলিয়ামিনাকেই তার মহকারী হিসেবে নিয়োগ করেন।
১৮৮১ সাল থেকে উইলিয়ামিনা মানমন্দিরে ক্লার্ক হিসেবে কাজ শুরু করেন। সেখানে থাকাকালীন সময়ে তিনি তারার বর্ণালী বিশ্লেষণের মাধ্যমে তাতে যে পরিমাণ হাইড্রোজেনের অস্তিত্ব থাকার প্রমাণ পাওয়া যায় তার উপর ভিত্তি করে উক্ত তারার জন্য একটি বর্ণ নির্ধারণের কাজে কর্তৃপক্ষকে প্রচুর সহায়তা করেন। "এ" শ্রেণীর তারাতে হাউড্রোজেন সবচেয়ে বেশি, "বি"-তে এর চোয়ে কম এবং এভাবে চলতে থাকবে। পরবর্তীতে অ্যানি জাম্প ক্যানন এই বর্ণায়িতকরণের পদ্ধতির আরো উন্নতি সাধন করে তাপমাত্রার ভিত্তিতে একটি প্রতীকায়ন ব্যবস্থার সূচনা ঘটিয়েছিলেন।
১৯৮৮ সালে মিসেস. ফ্লেমিং হার্ভার্ড প্লেটের উপর একটি হর্সহেড নীহারিকা আবিষ্কার করেন যার নাম কখন ছিল বি২৩১২। এটি একটি উজ্জ্বল নীহারিকা ছিল পরবর্তীকালে যার নাম দেয়া হয়েছে আইসি-৪৩৪। তিনি বলেন যে এই নীহারিকার একটি একটি অর্ধবৃত্তাকার indentation। তিনিউ আবিষ্কার করেন যে এর ব্যাস ৫ মিনিট এবং জেটা অরিয়নিস নামক তারাটি থেকে তা ৩০ মিনিট দূরত্বে অবস্থিত।
এ পারফেক্ট ওয়ার্ল্ড
কাহিনী সূত্র
"রবার্ট বুচ হেইন্স" (কেভিন কসনার) ও "টেরি পিউ" জেল থেকে পালায়। বুচ কোন জঘন্য অপরাধী না, কিন্তু পিউয়ের অপরাধের সীমা-পরিসীমা নেই। তারা এক আবাসিক এলাকায় যা গাড়ি চালিয়ে। খাবার সংগ্রহের জন্য এক বাড়িতে ঢুকে পিউ। গিয়ে গৃহিনীকে ধর্ষণ করার চেষ্টা করে। বুচ গৃহিনীকে বাঁচায়। কিন্তু ততক্ষণে প্রতিবেশে জানাজানি হয়ে গেছে যে, দুই আসাম প্রবেশ করেছে। অগত্যা তারা গৃহিনীর ছোট ছেলেকে জিম্মি হিসেবে নিয়ে যায়। তিনজনে গাড়িতে করে যেতে থাকে। তাদের তাড়া করা শুরু করে টেক্সাসের রেঞ্জার রেড গার্নেটের নেতৃত্বে একটি পুলিশ দল।
বুচ পিউকে খুন করে, কারণ পিউয়ের হাতে ছোট্ট ছেলেটিও যৌন হয়রানির শিকার হতে যাচ্ছিল। তারপর শুরু হয় বুচ ও ছোট্ট ছেলে ফিলিপের যাত্রা। দুজনেই দুজনকে ভালবেসে ফেলে। গোঁড়া ইহুদি পরিবারে থাকায় ফিলিপের সাধারণ মার্কিন বাচ্চাদের মত আনন্দ করতে পারেনি এতোদিন। তার অনেক সাধ পূরণে সাহায্য করে বুচ। আলাস্কা যাওয়ার পথে এক বাড়িতে রাত কাটায় তারা। বাড়ির গৃহকর্তা তার ছোট্ট ছেলেকে খুব মারধোর করে। সইতে না পেরে বুচ তাকে মারতে উদ্যত হয়। ফিলিপ মনে করে সত্যই বুচ লোকটিকে মেরে ফেলবে। অগত্য সে বুচকে গুলি করে। পিস্তল কুয়ায়ে ফেলে দিয়ে পালিয়ে যায়। বুচ পেছন পেছন যায় আর বলে, সে তাদের খুন করতো না, কারণ সে জীবনে মাত্র দুটি খুন করছে। প্রথমটি তার মাকে অত্যাচার করার জন্য এক জনকে আর দ্বিতীয়টি এই ফিলিপকে বাঁচানোর জন্য। এভাবেই কাহিনী শেষের দিকে এগিয়ে যায়, যে কাউকে কাঁদতে বাধ্য করার পরিবেশ সৃষ্টির চেষ্টা করে।
প্রতিক্রিয়া
সিনেমাটি সমালোচকদের কাছে প্রশংসিত হয়েছে। রিভিউ সংগ্রাহক সাইট রটেন টম্যাটোস-এর এর রেটিং ৮৫% অর্থাৎ শতকরা ৮৫ জন সমালোচকই এর প্রশংসা করেছেন। শিকাগো সান-টাইম্‌সের রজার ইবার্ট বলেছেন, "a film any director alive might be proud to sign"। অনেকেই একে ইস্টউডের অন্যতম সেরা বডি ওয়ার্ক বলে আখ্যা দিয়েছেন। পলাতক কয়েদি ও ছোট্ট ছেলের মধ্যে সম্পর্কের দৃশ্যগুলো তার অন্যতম সেরা কাজ বলে বিবেচিত হয়ে থাকে।
গোঁড়া ইহুদি পরিবার সম্পর্কে কিছুটা পক্ষপাতগ্রস্ত হয়ে পড়ার জন্য অনেকেই এর সমালোচনা করেছেন। এখানে দেখা যায়, ফিলিপ জীবনে কটন ক্যান্ডি খায় নি, জন্মদিন পালন করতে পারেনি। বর্তমানে ধার্মিক ইহুদি পরিবারগুলোর অবস্থা পুরোপুরি এরকম নয় বলেই সমালোচনাগুলো হয়েছে।
ইসলামী বিশ্ববিদ্যালয়, বাংলাদেশ
ইসলামী বিশ্ববিদ্যালয়, বাংলাদেশ (সংক্ষেপে ইবি, الجامعة الإسلامية بنغلاديش) স্বাধীনতার পর বাংলাদেশে প্রতিষ্ঠিত প্রথম সরকারি বিশ্ববিদ্যালয়। এটি ইসলামী বিশ্ববিদ্যালয়, কুষ্টিয়া নামেই অধিক পরিচিত। বাংলাদেশের সংবিধানের সাথে সামঞ্জস্য রেখে সকল ধর্মের ও বর্ণের দেশী-বিদেশী ছাত্র-ছাত্রী-শিক্ষকের সমন্বয়ে এই বিশ্ববিদ্যালয়ে শিক্ষা কার্যক্রম পরিচালিত হয়। বিজ্ঞান, প্রকৌশল ও প্রযুক্তি, ব্যবসা প্রশাসন, আইন, সামাজিক বিজ্ঞান এবং মানবিক ও কলা অনুষদীয় বিষয়ের পাশাপাশি দেশে শুধুমাত্র এই বিশ্ববিদ্যালয়টিতেই ধর্মতত্ব ও ইসলামী আইনের উপর স্নাতক ও স্নাতকোত্তর ডিগ্রী প্রদান করা হয়।  শুরুর দিকে বিশ্ববিদ্যালয়টি আর্থিকভাবে ইসলামী সম্মেলন সংস্থার (ওআইসি) সাহায্যে পরিচালিত হয়ে আসলেও বর্তমানে এটি বাংলাদেশ সরকারের অর্থায়নে পরিচালিত হচ্ছে। ইসলামী শিক্ষার সাথে আধুনিক শিক্ষার সমন্বয় করে দেশের উচ্চশিক্ষায় ভূমিকা রেখে উন্নত জাতি গঠনের লক্ষ্যে ১৯৭৯ সালের ২২ নভেম্বর খুলনা বিভাগের কুষ্টিয়া জেলায় প্রতিষ্ঠানটি স্থাপন করা হয়। ইসলামী বিশ্ববিদ্যালয় ১৯৮৬ সালের ২৮ জুন তাদের একাডেমিক কার্যক্রম শুরু করে। বর্তমানে ৮টি অনুষদের অধীনে ৩৬টি বিভাগ চালু আছে।
ইতিহাস
বিশ্ববিদ্যালয় পর্যায়ে একটি ইসলামী বিদ্যাপীঠ স্থাপনের উদ্যোগ অনেক পুরনো। সর্বপ্রথম ১৯২০ সালে মাওলানা মনিরুজ্জামান ইসলামাবাদী চট্টগ্রামের পটিয়ায় মুসলিম বিশ্ববিদ্যালয় প্রতিষ্ঠার উদ্দেশ্যে ফান্ড গঠন করেন। ১৯৩৫ সালে মাওলানা শওকত আলি মুসলিম বিশ্ববিদ্যালয়ের ভিত্তিপ্রস্তর স্থাপন করেন। ১৯৪১ সালে মাওলা বক্স কমিটি ইউনিভার্সিটি অব ইসলামিক লার্নিং প্রতিষ্ঠার জন্য সুপারিশ করে। ১৯৪৬-৪৭ সালে সৈয়দ মোয়াজ্জেম উদ্দীন কমিটি এবং ১৯৪৯ সালে মওলানা মুহাম্মদ আকরাম খাঁ কমিটি ইসলামী বিশ্ববিদ্যালয় প্রতিষ্ঠার জন্য সুপারিশ করে। ১৯৬৩ সালের ৩১ মে ড. এস. এম. হোসাইন-এর সভাপতিত্বে "ইসলামী আরবি বিশ্ববিদ্যালয় কমিশন" গঠন করা হয়। স্বাধীনতার পর বাংলাদেশ সরকার ১ ডিসেম্বর ১৯৭৬ সালে ইসলামী বিশ্ববিদ্যালয় প্রতিষ্ঠার ঘোষণা দেয়। ১৯৭৭ সালের ২৭ জানুয়ারি প্রফেসর এম. এ. বারীকে সভাপতি করে ৭ সদস্যবিশিষ্ট ইসলামী বিশ্ববিদ্যালয় পরিকল্পনা কমিটি গঠন করা হয়। কমিটি ২০ অক্টোবর ১৯৭৭ সালে রিপোর্ট পেশ করে। কমিটির সুপারিশে ধর্মতত্ত্ব ও ইসলামি অধ্যয়ন অনুষদের অধীন (১) আল-কুরআন ওয়া উলূমুল কুরআন, (২) উলূমুত তাওহীদ ওয়াদ দা‘ওয়াহ, (৩) আল হাদীস ওয়া উলূমুল হাদীস, (৪) আশ-শরীয়াহ ওয়া উসূলুস শরীয়াহ, এবং (৫) আল ফালসাফাহ ওয়াত তাসাউফ ওয়াল আখলাক বিভাগ, মানবিক ও সমাজবিজ্ঞান অনুষদের অধীন (১) আরবী ভাষা ও সাহিত্য, (২) বাংলা ভাষা ও সাহিত্য, (৩) ইসলামের ইতিহাস ও সংস্কৃতি, (৪) অর্থনীতি, (৫) লোক প্রশাসন, (৬) তুলনামূলক ধর্মতত্ত্ব, (৭) ভাষাতত্ত্ব ও বাণিজ্য বিভাগ এবং বিজ্ঞান অনুষদের অধীন (১) পদার্থ বিজ্ঞান, (২) গণিত, (৩) রসায়ন, (৪) উদ্ভিদবিদ্যা এবং (৫) প্রাণিবিদ্যা বিভাগ প্রতিষ্ঠার কথা উল্লেখ করা হয়।
৩১ মার্চ-৮ এপ্রিল ১৯৭৭ সালে মক্কায় ইসলামি সহযোগিতা সংস্থার উদ্যোগে অনুষ্ঠিত মুসলিম বিশ্বের রাষ্ট্রপ্রধান ও সরকার প্রধানদের এক সম্মেলনে বিভিন্ন মুসলিম রাষ্ট্রে ইসলামী বিশ্ববিদ্যালয় প্রতিষ্ঠার সুপারিশ করা হয়। এই সুপারিশের ভিত্তিতে ২২ নভেম্বর ১৯৭৯ সালে কুষ্টিয়া শহর থেকে ২৪ কিলোমিটার দক্ষিণে ঝিনাইদহ শহর থেকে ২২ কিলোমিটার উত্তরে কুষ্টিয়া-ঝিনাইদহ মহাসড়কের পাশে শান্তিডাঙ্গা-দুলালপুর নামক স্থানে ১৭৫ একর জমিতে রাষ্ট্রপতি জিয়াউর রহমান ইসলামী বিশ্ববিদ্যালয়ের ভিত্তিপ্রস্তর স্থাপন করেন। পরের বছর ১৯৮০ সালের ২৭ ডিসেম্বর জাতীয় সংসদের ইসলামী বিশ্ববিদ্যালয় আইন পাস হয়। এরপর ১৯৮১ সালের ৩১ জানুয়ারি তৎকালীন প্রকল্প পরিচালক এ. এন. এম মমতাজ উদ্দিন চৌধুরীকে প্রথম উপাচার্য নিয়োগ করা হয় এবং দুটি অনুষদের অধীনে চারটি বিভাগে মোট ৩০০ জন ছাত্র নিয়ে বিশ্ববিদ্যালয়ের যাত্র শুরু হয়।
এরশাদ সরকার ১৯৮২ সালে ইসলামী বিশ্ববিদ্যালয় অধ্যাদেশ (সংশোধনী) ১৯৮২ (৪২)-এর ৪ (বি) ধারা অনুসারে শান্তিডাঙ্গা-দুলালপুরে নির্মাণ কাজ স্থগিত করেন এবং ১৯৮৩ সালের ১৮ জুলাইয়ের এক আদেশে ইসলামী বিশ্ববিদ্যালয়কে গাজীপুরের বোর্ড বাজারে স্থানান্তর করেন। কুষ্টিয়া-ঝিনাইদহ শুরু হয় আন্দোলন, এ আন্দোলনে কুষ্টিয়ার বেশ কয়েকজন আন্দোলনকারী নেতা গ্রেফতার হন এবং দীর্ঘদিন কারাবরণ করেন। প্রবল আন্দোলনের এক পর্যায়ে বাধ্য হয়ে ১৯৮৯ সালের ৩ জানুয়ারি মন্ত্রীসভার বৈঠকে ইসলামী বিশ্ববিদ্যালয় স্থানান্তরের সিদ্ধান্ত গৃহীত হয়।
১৯৯০ সালের ২৪ ফেব্রুয়ারি এক আদেশে এই বিশ্ববিদ্যালয়কে গাজীপুর থেকে কুষ্টিয়ায় স্থানান্তর করা হয়। তখন শান্তিডাঙ্গা-দুলালপুরে ক্যাম্পাসের কাজ শেষ হয় নাই। এইজন্য বিকল্প ব্যবস্থায় কুষ্টিয়া শহরের পি.টি.আই ভবনে ধর্মতত্ত্ব ও ইসলামি অধ্যয়ন অনুষদ, কুষ্টিয়া মেডিকেল স্কুলে মানবিক ও সমাজ বিজ্ঞান অনুষদ এবং শহরের অন্যান্য ভবনে শিক্ষা ও প্রশাসনিক কার্যক্রম শুরু করা হয়। ১৯৯০-৯১ শিক্ষাবর্ষে একযোগে আরো ৫টি নতুন বিভাগ প্রবর্তিত হয়। সাধারণ ছাত্রদের আন্দোলনের মুখে ১৯৯০-৯১ শিক্ষাবর্ষে প্রথমবারের মতো ছাত্রী ও ধর্ম-বর্ণ নির্বিশেষে ছাত্র-ছাত্রী ভর্তির রেওয়াজ চালু করা হয়। ১৯৯২ সালের ১ নভেম্বর বিশ্ববিদ্যালয়ের বর্তমান ক্যাম্পাস শান্তিডাঙ্গা-দুলালপুরে শিক্ষা ও প্রশাসনিক কার্যক্রম উদ্বোধন করা হয়।
১৯৯৩ সালে ইসলামী বিশ্ববিদ্যালয়ে উচ্চতর ডিগ্রী প্রদানের জন্য এমফিল এবং পিএইচডি কার্যক্রম শুর হয়। ১৯৯৭-৯৮ শিক্ষাবর্ষ থেকে প্রচলিত ৩ বছরের পরিবর্তে ৪ বছরের অনার্স কোর্স এবং ২০০৬-২০০৭ শিক্ষাবর্ষ থেকে গ্রেডিং পদ্ধতি চালু করা হয়। ১৯৯০ সালে বিশ্ববিদ্যালয়ে প্রথম নারী শিক্ষক নিয়োগ ও ১৯৯০-১৯৯১ শিক্ষাবর্ষে প্রথম ছাত্রী ভর্তি করা হয়। জাতি, ধর্ম, বর্ণ নির্বিশেষে শিক্ষার্থী ভর্তি ও শিক্ষক নিয়োগের ব্যবস্থা প্রবর্তিত হয়।
অনুষদ
ইসলামী বিশ্ববিদ্যালয়ের ৮ টি অনুষদের অধীনে ৩৬টি বিভাগ রয়েছে। এছাড়াও ২০২৩ সালে প্রস্তাবিত অর্গানোগ্রাম অনুসারে প্রস্তাবিত বিভাগসহ মোট ৫৯টি বিভাগ চালু করা হবে। অনুষদগুলি হল:
ধর্মতত্ত্ব ও ইসলামী শিক্ষা অনুষদ
ডিগ্রী প্রদান করে: বিটিআইএস (অনার্স), এমটিআইএস, এমফিল ও পিএইচডি।
প্রকৌশল ও প্রযুক্তি অনুষদ
ডিগ্রী প্রদান করে: বি.এস-সি.ইঞ্জি:/ বি. ইঞ্জি:, এম.এস-সি ইঞ্জি:/এম. ইঞ্জি:, এমফিল। ও পিএইচডি।
প্রয়োগ/প্রকৌশল বিজ্ঞান সহ এই অনুষদের অধীনে পাঁচটি বিভাগ রয়েছে ও শিক্ষা ও পরীক্ষার মাধ্যম হল ইংরেজি।
জীববিজ্ঞান অনুষদ
ডিগ্রী প্রদান করে: বি.ফার্ম, এম.ফার্ম, বি. এসসি (অনার্স), এমএসসি ও পিএইচডি
প্রয়োগ/জীব বিজ্ঞানসহ এই অনুষদের অধীনে তিনটি বিভাগ রয়েছে ও শিক্ষা ও পরীক্ষার মাধ্যম হল ইংরেজি।
বিজ্ঞান অনুষদ
ডিগ্রী প্রদান করে: বি.এসসি (অনার্স), এমএসসি, এমফিল ও পিএইচডি।
পদার্থ/গাণিতিক বিজ্ঞানসহ এই অনুষদের অধীনে তিনটি বিভাগ রয়েছে ও শিক্ষা ও পরীক্ষার মাধ্যম হল ইংরেজি।
ব্যবসায় প্রশাসন অনুষদ
ডিগ্রী প্রদান করে: বিবিএ, এমবিএ, এমফিল ও পিএইচডি।
এই অনুষদের অধীনে ছয়টি বিভাগ রয়েছে ও শিক্ষা ও পরীক্ষার মাধ্যম হল ইংরেজি।
কলা অনুষদ
ডিগ্রী প্রদান করে: বিএ (অনার্স), এমএ, এম.ফিল ও পিএইচডি।
এই অনুষদের অধীন পাঁচটি বিভাগ রয়েছে ও বিষয়ের মাধ্যম হচ্ছে আরবি, ইংরেজি ও বাংলা।
সামাজিক বিজ্ঞান অনুষদ
ডিগ্রি প্রদান করে: বিএ (অনার্স), বি.এস.এস (অনার্স), এমএ, এম.এস.এস., এমফিল ও পিএইচডি।
এই অনুষদের অধীন সাতটি বিভাগ রয়েছে ও বিষয়ের মাধ্যম হচ্ছে ইংরেজি।
আইন অনুষদ
ডিগ্রী প্রদান করে: এলএলবি (অনার্স), এলএলএম, এমফিল ও পিএইচডি।
এই অনুষদের অধীন তিনটি বিভাগ রয়েছে ও বিষয়ের মাধ্যম হচ্ছে আরবি, ইংরেজি ও বাংলা।